Diari Oficial de la Generalitat Valenciana


Sumari del DOGV 4158, del 31-12-2001 (2001/12983)

DECRET 205/2001, de 18 de desembre de 2001, del Govern Valencià, pel qual aprova l'acord de la comissió mixta de l'Ajuntament de Sant Vicent del Raspeig i la Generalitat Valenciana, pel qual es transfereix el Servei de Planificació Familiar de l'ajuntament a la Generalitat Valenciana, i se'n traspassen els mitjans personals i materials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2001/12/31/205/dof/vci/html**

### Dades del document

Número de DOGV
:   4158

Data del DOGV
:   31-12-2001

Secció del DOGV
:   I. DISPOSICIONS GENERALS

Número del document
:   2001/12645


Data del document
:   31-12-2001

Organisme emissor
:   Conselleria de Sanitat

Tipus de document
:   Decret

Descriptors 

:   * Sant Vicent del Raspeig
    * planificació familiar
    * legislació
    * control de natalitat
    * servei sanitari
    * administració local

DECRET 205/2001, de 18 de desembre de 2001, del Govern Valencià, pel qual aprova l'acord de la comissió mixta de l'Ajuntament de Sant Vicent del Raspeig i la Generalitat Valenciana, pel qual es transfereix el Servei de Planificació Familiar de l'ajuntament a la Generalitat Valenciana, i se'n traspassen els mitjans personals i materials. [2001/M12619]
  
A la Comunitat Valenciana, a partir de 1980, els ajuntaments han anat creant centres de planificació familiar que, junt amb els dependents de la Diputació de València i els de la Conselleria de Sanitat, completen la xarxa de serveis públics de planificació familiar i sexualitat. La prestació de serveis en aquesta matèria està regulada pel Decret 149/1986, de 24 de novembre, del Govern Valencià, i les ordres de la Conselleria de Sanitat i Consum de 31 de març de 1987 i 30 de gener de 1991.
  
La Llei de la Generalitat Valenciana 8/1987, de 4 de desembre, del Servei Valencià de Salut, en la disposició transitòria tercera, estableix la integració de tots els recursos sanitaris públics en un dispositiu funcional únic i l'adscripció al Servei Valencià de Salut dels serveis i establiments sanitaris de les entitats locals que es transferisquen a la Generalitat Valenciana.
  
Així mateix, disposa que la transferència esmentada tindrà lloc en el termini de tres anys a partir de la publicació de la llei en el Diari Oficial de la Generalitat Valenciana, si bé el termini esmentat ha sigut ampliat en les lleis de pressupostos de la Generalitat Valenciana successives.
  
El Decret 46/1988, de 12 d'abril, del Govern Valencià, pel qual va aprovar el Reglament d'Organització i Funcionament del Servei Valencià de Salut, va preveure en la disposició transitòria segona la creació d'una comissió mixta per a la transferència i l'adscripció dels serveis i establiments sanitaris de les corporacions locals al Servei Valencià de Salut, composta per representants de les conselleries d'Administració Pública, d'Economia i Hisenda i de Sanitat i Consum, així com de les corporacions locals afectades.
  
El Decret 109/1988, de 18 de juliol, del Govern Valencià, determina la creació de la comissió mixta amb les corporacions locals per a la transferència dels seus serveis i com a instrument idoni que desenvolupa el manament establit en la Llei del Servei Valencià de Salut.
  
La comissió esmentada ha estudiat el traspàs dels serveis compresos en el Centre de Planificació Familiar de Sant Vicent del Raspeig, centre, de titularitat municipal, i resulta adequat en el moment present, atés que en el municipi hi ha un centre de salut en què es poden situar les dependències del Centre de Planificació Familiar.
  
S'ha adoptat, en la sessió de 25 d'abril de 2001, l'acord sobre la transferència del Centre de Planificació Familiar de Sant Vicent del Raspeig a la Generalitat Valenciana, la posada en pràctica de la qual requereix l'aprovació del Govern Valencià mitjançant un decret. Per això, a proposta del conseller de Sanitat i després de la deliberació del Govern Valencià, en la reunió del dia 18 de desembre de 2001.
  
DECRETE
  
Article 1
  
S'aprova l'acord de la comissió mixta de l'Ajuntament de Sant Vicent del Raspeig i la Generalitat Valenciana pel qual l'ajuntament transfereix el Servei de Planificació Familiar a la Generalitat Valenciana, i se'n traspassen els mitjans personals i materials.
  
Article 2
  
En conseqüència, s'accepta la transferència a la Generalitat Valenciana dels serveis i funcions corresponents en els termes i condicions expressats pel conveni de transferència que s'inclou com a annex d'aquest decret, i se'n disposa l'adscripció a la Conselleria de Sanitat.
  
Queden traspassats a la Generalitat Valenciana els béns, mitjans personals, documentació i expedients a què es fa referència en l'acord de la comissió mixta, tot això en els termes i condicions que s'hi especifiquen.
  
Article 3
  
Els traspassos a què es refereix aquest decret tindran efecte a partir de l'endemà de la publicació en el Diari Oficial de la Generalitat Valenciana.
  
Article 4
  
La Generalitat Valenciana, a través de la Conselleria de Sanitat, oferirà al personal transferit, siga quin siga el seu règim jurídic actual, la integració en els estatuts jurídics de personal aplicables al personal de la Conselleria de Sanitat, d'acord amb les homologacions que concrete la norma de desenvolupament del present decret.
  
Les conselleries d'Economia, Hisenda i Ocupació i de Sanitat adoptaran les mesures necessàries per a l'efectivitat de la transferència del personal i els mitjans materials adscrits al centre que es transfereix.
  
Disposicions finals
  
Primera
  
Es faculta el conseller de Sanitat perquè dicte les disposicions que siguen necessàries per a l'aplicació i desenvolupament del present decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 18 de desembre de 2001.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,
  
SERAFÍN CASTELLANO GÓMEZ
  
Conveni entre la Generalitat Valenciana i l'Ajuntament de Sant Vicent del Raspeig pel qual aproven la transferència a la Generalitat Valenciana de la titularitat del Servei de Planificació Familiar i Sexualitat.
  
València, ... de .... de 2001.
  
REUNITS
  
D'una banda, Serafín Castellano Gómez, conseller de Sanitat de la Generalitat Valenciana.
  
I de l'altra banda, Francisco Canals Beviá, alcalde president de l'Ajuntament de Sant Vicent del Raspeig.
  
EXPOSEN
  
L'article 38 de l'Estatut d'Autonomia de la Comunitat Valenciana, en el marc que preveu l'article 149 de la Constitució, estableix que corresponen a la Generalitat Valenciana, en matèria de sanitat interior, entre altres, les competències següents:
  
- El desenvolupament legislatiu i l'execució de la legislació bàsica de l'estat, excepte pel que fa al règim econòmic de la Seguretat Social.
  
- L'organització i administració amb aquestes finalitats i dins del seu territori de tots els serveis relacionats amb la matèria expressada i l'exercici de la tutela de les institucions, entitats i fundacions en matèria de sanitat i Seguretat Social, salvada la reserva estatal de l'alta inspecció.
  
- La Llei 14/1986, de 25 d'abril, General de Sanitat, estableix que, amb caràcter bàsic, les competències de les comunitats autònomes queden delimitades per l'exclusió de totes les no atribuïdes a l'estat o, si és el cas, a altres administracions infracomunitàries.
  
La disposició transitòria primera de la Llei General de Sanitat i les disposicions transitòries segona i tercera de la Llei 8/1987, de la Generalitat Valenciana, del Servei Valencià de Salut, que la desenvolupen, estableixen l'adscripció funcional dels serveis i establiments sanitaris de les corporacions locals al Servei Valencià de Salut.
  
Estableixen, així mateix, la realització de convenis entre el Consell de la Generalitat Valenciana i les corporacions locals a fi de transferir a la Generalitat Valenciana la titularitat dels centres, serveis i establiments sanitaris actualment dependents de les corporacions locals.
  
En matèria de personal, l'article 140 del Reial Decret Legislatiu 781/1986, de 18 d'abril, en regular les situacions en què poden trobar-se els funcionaris de carrera de l'administració local, recull expressament la situació de servei en comunitats autònomes.
  
El Decret 109/1988, de 18 de juliol, del Consell de la Generalitat Valenciana, estableix en l'article 7 que els acords de transferència se sotmetran a l'aprovació del Consell i de l'òrgan competent de la corporació local, mitjançant propostes de convenis entre ambdues administracions.
  
En la sessió plenària celebrada el dia 25 d'abril de 2001, la comissió mixta de transferències en matèria de sanitat entre la Generalitat Valenciana i l'Ajuntament de Sant Vicent del Raspeig va adoptar l'acord de transferències corresponent.
  
Per tot això,
  
ACORDEN
  
Primer
  
Serveis i establiments que assumeix la Generalitat Valenciana:
  
A) Es traspassen a la Generalitat Valenciana les funcions atribuïdes i la titularitat del servei establit que a continuació es relaciona, que queda adscrit a la Conselleria de Sanitat:
  
A.1. La gestió dels serveis i funcions realitzats pel Centre de Planificació Familiar de Sant Vicent del Raspeig, regulada pel Decret 14/1986, de 24 de novembre, del Consell, i les ordres de la Conselleria de Sanitat i Consum de 31 de març de 1987 i 30 de gener de 1991.
  
Segon
  
Béns, drets i obligacions que es traspassen:
  
A) Es transfereix a la Generalitat Valenciana, perquè ho incorpore al seu patrimoni:
  
A.1. Els béns afectes als serveis que es traspassen (annex I).
  
B) Les obligacions relatives a les funcions i serveis transferits, reconegudes o no, que no hagen sigut satisfetes abans de l'entrada en vigor del decret de transferències, haurà de fer-les l'Ajuntament de Sant Vicent del Raspeig a càrrec del seu propi pressupost.
  
Tercer
  
Personal adscrit als serveis que es traspassen.
  
A) El personal funcionari de caràcter fix que presta les seues funcions en el Centre de Planificació de Sant Vicent del Raspeig passarà a dependre de la Generalitat Valenciana, a través del Servei Valencià de Salut, i quedarà la funcionària en situació de serveis en comunitats autònomes d'acord amb el que preveu l'article 140 del Reial Decret Legislatiu 781/1986.
  
El personal transferit de caràcter fix conservarà el règim econòmic i jurídic que es derive de la seua situació d'origen, sense perjuí que la seua prestació de serveis s'adapte a les característiques de les institucions sanitàries de la Seguretat Social dependents de la Conselleria de Sanitat, ni de la potestat organitzadora de l'administració. No obstant això, se li donarà l'opció d'integració com a personal estatutari, en la categoria professional que li corresponga d'acord amb la taula d'homologacions que s'inclou com a annex II.
  
B) L'Ajuntament de Sant Vicent del Raspeig notificarà al personal relacionat en l'annex II el traspàs a la Generalitat Valenciana. Així mateix, s'enviarà a la Conselleria de Sanitat, abans del dia ... de ... de 2001, una còpia certificada de l'expedient del personal esmentat, així com dels certificats d'havers referits a data immediatament anterior a la d'efecte de la transferència.
  
Quart
  
Data d'efectivitat de la transferència.
  
Les transferències i traspassos objecte d'aquest acord tindran efectivitat a partir de l'endemà de la publicació en el Diari Oficial de la Generalitat Valenciana.
  
El contingut d'aquest acord, en forma de conveni, serà sotmés al ple de l'Ajuntament i al Consell de la Generalitat Valenciana, segons que estipula l'article 7 del Decret 109/1988, de 18 de juliol, del Consell de la Generalitat Valenciana.
  
El conseller de Sanitat,
  
SERAFÍN CASTELLANO GÓMEZ
  
L'alcalde president de l'Ajuntament de Sant Vicent del Raspeig,
  
FRANCISCO CANALS BEVIÁ
  
ANNEX I
  
Conveni Generalitat Valenciana - Ajuntament de Sant Vicent del Raspeig
  
1 microscopi
  
1 vitrina
  
1 ecògraf
  
1 videoimpressora
  
1 monitor auxiliar
  
1 llitera ginecològica
  
1 colposcopi
  
7 arxius
  
6 caixes de cartó de fitxer
  
30 safates arxivadores
  
1 calaix arxivador
  
1 paperera
  
1 pinça de biòpsia de cèrvix (pinça de Burker)
  
1 pinça d'exèresi de pòlip
  
1 pinça extractora de DIU
  
1 pinça de biòpsia endocervical de Kevourkian
  
4 espèculs metàl·lics de Cusco de diferents mides
  
2 espàtules per a microraspats
  
1 pinça de dissecció
  
3 tisores de mànec llarg
  
3 pinces de Pozzi
  
4 histeròmetres
  
8 pinces de Foerster
  
8 arxivadors de cartó
  
ANNEX II
  
Conveni Generalitat Valenciana - Ajuntament de Sant Vicent del Raspeig
  
Taula d'homologació de categories:
  
Metge de CPF Metge de CPF
  
ANNEX III
  
Conveni Generalitat Valenciana - Ajuntament de Sant Vicent del Raspeig
  
Nom: M. Victoria Bartolomé de Miguel
  
DNI: 22333443
  
Categoria: Metge de CPF
  
Relació laboral:Funcionària de carrera


Còpia Permalink ELI